P r e d k l a d a c i a    s p r á v a

Na pozvanie predsedu vlády Chorvátskej republiky Iva Sanadera  sa dňa 13. októbra 2005 uskutočnila oficiálna návšteva predsedu vlády Slovenskej republiky Mikuláša Dzurindu  v Chorvátskej republike, ktorá bola recipročnou návštevou k návšteve predsedu vlády Chorvátskej republiky Iva Sanadera na Slovensku  v dňoch 11.-12. marca  2005. 

	Predseda vlády Slovenskej republiky Mikuláš Dzurinda sa okrem plenárneho rokovania s predsedom vlády Ivom Sanaderom stretol s predsedom parlamentu Vladimirom Šeksom a prezidentom Stjepanom Mesićom. V priebehu návštevy obe strany pozitívne zhodnotili doterajšiu úroveň bilaterálnej spolupráce. V multilaterálnej oblasti partneri prerokovali otázky podpory a pomoci Slovenska pri napĺňaní integračných snáh Chorvátska vo vzťahu k EÚ a NATO. Slovenská strana vyjadrila pripravenosť odovzdať svoje skúsenosti z prístupového procesu.